cyanic-selkie/wikianc huggingface dataset:
Κριβί Ριχ
Η σοβιετική εποχή
Στα τέλη το 1919 η πόλη διοικήθηκε για λίγο από τον Εθελοντικό Στρατό κατά των Μπολσεβίκων. Στις 17 Ιανουαρίου 1920 ο Ερυθρός Στρατός κατέλαβε τελικώς το Κριβί Ριχ. Τότε η πόλη είχε 22.571 κατοίκους. Δεν είχε τρεχούμενο πόσιμο νερό μέχρι το 1924, οπότε κατασκευάστηκε σύστημα υπόγειων αγωγών μήκους 55,3 χιλιομέτρων. Η εξόρυξη μεταλλεύματος συνεχίστηκε χωρίς πλέον ξένες επενδύσεις. Το πρώτο «Ινστιτούτο Εξορυκτικής» άνοιξε το 1929 και αποτελεί τον πρόδρομο του σημερινού Εθνικού Πανεπιστημίου του Κριβί Ριχ. Ιδρύθηκαν επίσης Παιδαγωγικό και Ιατρικό Ινστιτούτο. Το 1931 θεμελιώθηκε το πρώτο μεταλλουργικό εργοστάσιο, το «Κρυβόριζσταλ» (σήμερα ανήκει σε πολυεθνική εταιρεία). Η πρώτη παραγωγή χάλυβα από την υψικάμινό του ήρθε τρία χρόνια αργότερα. Από εκεί και ύστερα η πόλη αναπτύχθηκε γρήγορα. Το 2002 είχε 160 βιομηχανικές επιχειρήσεις και 947 καταστήματα.
Η γερμανική κατοχή
Κατά τον Β΄ Παγκόσμιο Πόλεμο το Κριβί Ριχ βρισκόταν υπό γερμανική κατοχή από τις 15 Αυγούστου 1941 μέχρι τις 22 Φεβρουαρίου 1944. Οι τοπικές αρχές έφυγαν στις 20 Σεπτεμβρίου 1941 και λειτουργούσαν σε εσωτερική εξορία στο Νίζνι Ταγκίλ μέχρι τον Αύγουστο του 1944. Οι Γερμανοί διόρισαν διοικητικά στελέχη, χωροφυλακή και αστυνομία. Η αντίσταση στη πόλη οργανώθηκε από ομάδες της OUN. Οι Γερμανοί διεξήγαν εθνοκάθαρση των Εβραίων κατοίκων, ενώ σκότωσαν και αρκετούς Ουκρανούς. Στο πρώτο μεγάλο ξεκαθάρισμα, στις 13 Οκτωβρίου 1941, εκτελέστηκαν 700 άνθρωποι. Απο τότε μέχρι τον Απρίλιο του 1942 οι κατοχικές δυνάμεις σκότωσαν 6.293 ανθρώπους, από τους οποίους οι 5.000 ήταν Εβραίοι. Χιλιάδες άλλοι Εβραίοι είχαν φύγει από την πόλη προς τα ανατολικά προτού οι Γερμανοί φθάσουν στην πόλη.
Ο ίδιος ο Χίτλερ είχε επανειλημμένα τονίσει τη σημασία της περιοχής. Η κατοχή της αριστερής όχθης του Δνείπερου παρείχε στους Γερμανούς μία βάση για την αποκατάσταση του χερσαίου συνδέσμου με τις δυνάμεις τους στην Κριμαία. Κατά την διάρκεια του πρώτου μισού του Ιανουαρίου, Τα σοβιετικά στρατεύματα προσπάθησαν επανειλημμένα να εκδιώξουν τους Γερμανούς από την περιοχή Νικοπόλεως - Κριβί Ριχ, αλλά απέτυχαν εξαιτίας της πείσμονος αντιστάσεως του εχθρού. Στην τελική επίθεσή τους, ο γερμανικός στρατός κατά την αποχώρησή του σχεδόν κατέστρεψε την πόλη.
Μεταπολεμική και μετασοβιετική περίοδος
Μετά τον πόλεμο κατασκευάσθηκαν προσωρινά καταλύματα και οικήματα για τους χιλιάδες άστεγους. Στα τέλη της δεκαετίας του 1940 πρωτοβουλίες όπως το κίνημα του σταχανοβισμού απετέλεσαν παράγοντα για την εκ νέου ανάπτυξη της πόλεως, με πολυκατοικίες μικρού κόστους, νέα ορυχεία, υποδηματοποιεία και εργοστάσια μαλλιού, εγκαταστάσεις εμπλουτισμού σιδηρομεταλλεύματος και άλλα. Τα πρώτα τρόλεϊ έκαναν την εμφάνισή τους το 1957.
Το 1990 η μεταλλοφόρος λεκάνη «Κριβμπάς» παρήγαγε το 42% της σοβιετικής παραγωγής σιδηρομεταλλεύματος και το 80% της ουκρανικής.
Το 1960 υψώθηκε και η κεραία-αναμεταδότης της τηλεοράσεως, που έχει ύψος 185 μέτρα.
Η ανεξαρτησία της Ουκρανίας το 1991 συνοδεύθηκε από αλλαγές στη ζωή της πόλεως. Κατά τη δεκαετία του 1990 το Κριβί Ριχ ήταν γνωστό για την υψηλή εγκληματικότητά του, αλλά σήμερα οι ληστείες έχουν σχεδόν εξαλειφθεί. Μεγάλες επενδύσεις ακολούθησαν την ιδιωτικοποίηση της «Κρυβόριζσταλ» το 2005 και την καθετοποίηση της παραγωγής χάλυβα.
Το κέντρο του Κριβί Ριχ γνώρισε επίσης εκτεταμένη ανάπτυξη μετασοβιετικά. Νέα εμπορικά συγκροτήματα άνοιξαν και η πόλη συγκαταλέχθηκε μεταξύ των 30 πόλεων της Ουκρανίας με την πλέον άνετη διαβίωση.
Γεωγραφία
thumb|Τα βράχια του Μοπρ thumbnail|Ερυθρόχρωμο έδαφος, συνηθισμένο εξαιτίας της παρουσίας [[Οξείδια του σιδήρου|οξειδίων του σιδήρου]] Το κέντρο του Κριβί Ριχ βρίσκεται σε γεωγραφικές συντεταγμένες πλάτος 47°55΄ Βόρειο και μήκος 33°15΄ Ανατολικό, περίπου 415 χιλιόμετρα οδικώς νότια-νοτιοανατολικά του Κιέβου και σε μεσοσταθμικό υψόμετρο μόλις 84 μέτρα πάνω από την επιφάνεια της θάλασσας, αν και απέχει περίπου 160 χλμ. από τη θάλασσα σε ευθεία γραμμή (κόλπος του Δνείπερου στη Μαύρη Θάλασσα, στα νοτιοδυτικά της πόλεως). Η μεγάλη μητροπολιτική του περιοχή εκτείνεται σε μήκος 126 χλμ. στον άξονα βορρά-νότου, παράλληλα με τον άξονα των αποθεμάτων σιδηρομεταλλεύματος, με πλάτος περί τα 20 χλμ. . Το κέντρο της πόλεως είναι κτισμένο στην ανατολική όχθη του ποταμού Ινχουλέτς, κοντά στη συμβολή του με τον ποταμό Σακσαχάν. Τα γεωγραφικά αυτά χαρακτηριστικά άσκησαν μεγάλη επίδραση στην αρχική ανάπτυξη του Κριβί Ριχ. Η πόλη υδροδοτείται από τον μεγάλο ταμιευτήρα Καρατσούνιφσκε στα δυτικά της.
Κλίμα
Το κλίμα του Κριβί Ριχ είναι ηπειρωτικό (Dfb/Dfa), όπως και του μεγαλύτερου μέρους της Ουκρανίας. Τα καλοκαίρια τείνουν να είναι αρκετά θερμά και οι χειμώνες ψυχροί με σχετικώς λίγες βροχοπτώσεις. Οι χιονοπτώσεις δεν είναι συνηθισμένες μέσα στην πόλη, εξαιτίας του φαινομένου θερμής αστικής νησίδας, αλλά τα προάστια δέχονται πολύ περισσότερο χιόνι και όχι σπάνια οι δρόμοι έξω από την πόλη κλείνουν από τη χιονόπτωση.
Διοίκηση και πολιτική
Η πόλη είναι δήμος που διοικείται από ενενηκονταμελές δημοτικό συμβούλιο. Σημερινός δήμαρχος είναι ο Γιούρι Βίλκουλ. Ο δήμος του Κριβί Ριχ υποδιαιρείται σε επτά δημοτικά διαμερίσματα (ραγιόν). Μικρότεροι οικισμοί στην περιοχή, οι Αβάναρντ, Χορνιάτσκε, Τερναβάτυ Κουτ, Καλαμόιτσεβο και Νοβοϊβάνοφκα, ενσωματώθηκαν στην πόλη.
Κατά τη δεκαετία του 1990 οι ψηφοφόροι του Κριβί Ριχ υποστήριζαν γενικώς το Κομμουνιστικό Κόμμα Ουκρανίας και την επόμενη το Κόμμα των Περιφερειών (φιλορωσικό). Μετά τα γεγονότα του 2014, οπότε έγιναν μαζικές διαδηλώσεις και συγκρούσεις στο κέντρο της πόλεως, το Κόμμα των Περιφερειών έχασε την πρώτη θέση, με το Κριβί Ριχ να υποστηρίζει κατά πλειοψηφία τον Πέτρο Ποροσένκο.
Πολιτισμός
thumbnail|Από τα μεγαλύτερα λουλουδένια ρολόγια στην Ευρώπη, το ρολόι του Κριβί Ριχ στεγάζει από κάτω το ένα μουσείο της τοπικής ιστορίας. Το Κριβί Ριχ έχει ακμάζουσα θεατρική και χορευτική κίνηση, με πολλές θεατρικές αίθουσες: η πρώτη ήταν το «Κολοσσαίο», που άνοιξε το 1908, και σύντομα ακολούθησαν το Νέο Θέατρο του Βίζενμπεργκ και το «Χρουσέφσκι» (1911). Σήμερα γνωστότερο είναι το «Σεβτσένκο».
Στο Κριβί Ριχ γεννήθηκε η Ευγενία Γκερσόι (1901-1986), μετέπειτα Αμερικανίδα γλύπτρια και ζωγράφος. Το ίδιο και η ηθοποιός του βωβού κινηματογράφου Έλενα Μακόφσκα, όπως και οι μεταγενέστεροι Έντουαρντ Ντρατς (μουσικός) και Βλαντίμιρ Μαλαχώφ (χορευτής).
Το 1934 ανεγέρθηκε ο κινηματογράφος Λένιν, ο πρώτος στην πόλη, ενώ σήμερα λειτουργούν τρεις μεγάλοι κεντρικοί κινηματογράφοι («Όλυμπος», «Οδησσός» και της εταιρείας «Μούλτιπλεξ» . Επιπλέον, η σοβιετική εποχή κληροδότησε «Ανάκτορα του Πολιτισμού» σε κάθε διαμέρισμα του Κριβί Ριχ.
Το μουσείο τοπικής ιστορίας παρουσιάζει την παράδοση και ιστορία των Κοζάκων, την πλούσια βιομηχανική κληρονομιά της πόλεως και τον ρόλο της στη Σοβιετική Ένωση. Η Πινακοθήκη Τέχνης, που ανήκει στον δήμο, φιλοξενεί συλλογή τοπικών καλλιτεχνών.
Η βραδυνή ψυχαγωγία άκμασε από τη δεκαετία του 2000 και μετά. Μεγάλα κλαμπ όπως το «Χόλιγουντ Σίτυ» και το «Σκάι», πολλές περιοδείες διάσημων DJ και ερμηνευτών της ποπ και της ραπ έδωσαν τον τόνο. Στην πόλη λαβαίνει χώρα το ετήσιο φεστιβάλ ηλεκτρονικής μουσικής «Turbofly».
Η ουκρανική κουζίνα συνυπάρχει αρμονικά στη πόλη με μπέγκελ, τσίζκεϊκ, χοτ ντογκ, σαουαρμά και πίτσες, ενώ άνοιξαν παντού και εστιατόρια ασιατικής κουζίνας (ιδίως ιαπωνικής), μικρά σαντουιτσάδικα και καφετέριες.
Ορόσημα
Τα κτήρια του Κριβί Ριχ εμφανίζουν ποικιλία αρχιτεκτονικών ρυθμών, από τον εκλεκτικισμό μέχρι τη σύγχρονη αρχιτεκτονική. Η ευρύτατη χρήση του κόκκινου τούβλου και στις πολυκατοικίες δίνει στην πόλη τον χαρακτήρα της. Η παλαιότερη αρχιτεκτονική κληρονομιά παραπέμπει στην παράδοση της πόλεως ως κέντρου εξορύξεως σιδηρομεταλλεύματος: μόλις έξω από το κέντρο, υπάρχουν πολλά παλαιά εργοστάσια, μερικά τελείως κατεστραμμένα και άλλα που χρειάζονται αναπαλαίωση για να αναδειχθούν.
Η σταλινική αρχιτεκτονική αντιπροσωπεύεται από τις «μαζικές» φτηνές πολυκατοικίες και από την άλλη από το Δημαρχείο, το καλύτερο παράδειγμα της σταλινικής αρχής της «διάλυσης των υπερβολών».
Η συναγωγή του Κριβί Ριχ ξανάνοιξε μεταπολεμικά μόλις το 2010 σε νέο, μεγάλο κτίσμα στο κέντρο της πόλεως. Η προπολεμική συναγωγή ήταν το υψηλότερο κτίσμα στην πόλη στα τέλη του 19ου αιώνα.
Τα μεγάλα πάρκα φιλοξενούν πολλά από τα δημόσια μνημεία της πόλεως. Τα περισσότερα ανήκουν στο στιλ του σοσιαλιστικού ρεαλισμού και τιμούν τους Κοζάκους, τον Ολεκσάντρ Πολ, τον Ταράς Σεβτσένκο (δύο), τον Μπογκντάν Χμελνίτσκι (τρία), και τους Βασίλη Μαργκυέλοφ, Αλέξανδρο Πούσκιν, Φιοντόρ Σεργκέγιεφ, Μιχαήλ Λέρμοντοφ και Μαξίμ Γκόρκι. Τα λίγα μνημεία του Λένιν καταστράφηκαν το 2014 κατά τις ταραχές του Euromaidan. Υπάρχουν επίσης δεκάδες κενοτάφια και μνημεία πολεμιστών του Β΄ Παγκόσμιου Πολέμου. Αεροσκάφος Sukhoi Su-15 εκτίθεται κοντά στην Αερολέσχη, ένα Yakovlev Yak-40 στην Εθνική Ακαδημία Αεροπορίας, ενώ η πλατεία Βιζβολένια φιλοξενεί ένα τανκ IS3.
Η πόλη έχει επίσης ένα από τα μεγαλύτερα λουλουδένια ρολόγια στην Ευρώπη.
Υπάρχει ένα πάρκο ονομασμένο προς τιμή της εφημερίδας Πράβντα, διάσημο για το σταλινικής αρχιτεκτονικής νεώριο λέμβων στο ποτάμι. Οι Βοτανικοί Κήποι της Εθνικής Ακαδημίας Επιστημών της Ουκρανίας ιδρύθηκαν το 1980.
Εκπαίδευση
Στην πόλη διατηρεί επίσης τμήμα το Πολιτειακό Πανεπιστήμιο του Ντνιπροπετρόφσκ και πανεπιστημιουπόλεις το Εθνικό Πανεπιστήμιο της Ζαπορίζυα και η Νομική Σχολή της Οδησσού. Υπάρχει επίσης κολέγιο της Εθνικής Ακαδημίας Αεροπορίας.
Υπάρχουν 149 γυμνάσια και 150 παιδικοί σταθμοί και νηπιαγωγεία στην πόλη. Υπάρχουν επίσης εσπερινά γυμνάσια για ενηλίκους και ειδικές σχολές μουσικής, καλών τεχνών, αθλητισμού και τεχνικά λύκεια.
Αθλητισμός
thumb|Το Στάδιο Μεταλούργ, έδρα της [[ΦΚ Κρίβμπας]] Η ΦΚ Χίρνικ Κριβί Ριχ είναι ποδοσφαιρική ομάδα με έδρα το Στάδιο Χίρνικ, που σήμερα παίζει στην Α΄ Κατηγορία ποδοσφαίρου Ουκρανίας. Είναι μέρος του Αθλητικού Συλλόγου Χίρνικ, που διατηρεί πολλά άλλα τμήματα. Ιδιοκτήτρια του συλλόγου είναι η εταιρεία KZRK, η μεγαλύτερη δημόσια εταιρεία υπόγειων εξορύξεων στην Ουκρανία.
Υπάρχει επίσης η επαγγελματική ομάδα μπάσκετ SC Κρίβμπας, που κέρδισε πρωταθλήματα το 2009, το 2003 και το 2004. Από το 2010 αγωνίζεται στην ανώτατη κατηγορία, την Ουκρανική SuperLeague Καλαθοσφαίρισης.
Το Κριβί Ριχ είναι η γενέτειρα των τριών αδελφών τενιστριών Βαλέρια, Αλίνα και Κατερίνα Μπονταρένκο. Επίσης, του Σοβιετικού κολυμβητή Σεργκέι Φεσένκο (χρυσού Ολυμπιονίκη στους Αγώνες της Μόσχας το 1980), του πυγμάχου Εβγέν Χιτρόφ (παγκόσμιου πρωταθλητή το 2011) και του κωπηλάτη Σεργκέι Μακαρένκο (χρυσού Ολυμπιονίκη στο κανό το 1960).
Δημογραφικά
Ιστορικά ο πληθυσμός του Κριβί Ριχ άρχισε να αυξάνεται ραγδαία κατά τον Μεσοπόλεμο, φθάνοντας τους 197.000 το 1939, με τη συρροή ξένων εργατών. Ο ρυθμός αυξήσεως μειώθηκε μεταπολεμικά, αλλά και πάλι ήταν σημαντικός. Η εκτίμηση για τον πληθυσμό του Κριβί Ριχ το 2014 ήταν 654.900 (όγδοη σε πληθυσμό πόλη της Ουκρανίας). Από το 2001 ο πληθυσμός έχει αυξηθεί κατά 48.000 κατοίκους, αλλά το 2013 οι θάνατοι ξεπέρασαν τις γεννήσεις κατά 3.589.
Σύμφωνα με στοιχεία της UNHCR και του δημοτικού συμβουλίου, 7.000 άνθρωποι από το Ντονέτσκ και το Λουχάνσκ κατέφυγαν στην πόλη από τις αρχές του 2014 ως πρόσφυγες εξαιτίας του πολέμου στο Ντονμπάς, χωρίς να περιλαμβάνονται όσοι δεν καταγράφηκαν ως αιτούντες άσυλο.
Από εθνοτικής απόψεως υπάρχουν Ρώσοι, Αρμένιοι, Ρομά και μετανάστες από την Κορέα], την Πολωνία, τη Μολδαβία και το Αζερμπαϊτζάν. Αρκετοί Αφρικανοί φοιτητές σπουδάζουν στα ΑΕΙ της πόλεως.
Η Μητροπολιτική Περιοχή του Κριβί Ριχ είχε πληθυσμό 900.000 περίπου το 2013, όντας η έκτη σε αριθμό κατοίκων σε όλη την Ουκρανία.
Οικονομία
Το 2014 το Κριβί Ριχ είχε ρυθμό οικονομικής αναπτύξεως 17,9%. Οι εξαγωγές από την πόλη είχαν αξία 2,52 δισεκατομμύρια δολάρια ΗΠΑ, ενώ οι εισαγωγές 276 εκατομμύρια δολάρια. Η πόλη προσέλκυσε 4.899 εκατομμύρια δολάρια ξένων επενδύσεων, κυρίως από τη Γερμανία, την Κύπρο και την Ολλανδία.
Η επίσημη ανεργία το ίδιο έτος ήταν μόλις 0,63%. Ο μέσος μισθός ήταν 234 €, δηλαδή 19,4% μεγαλύτερος από τον μέσο μισθό στην Ουκρανία.
Η εξόρυξη σιδηρομεταλλεύματος και η μεταποίηση είναι οι δύο μεγαλύτεροι τομείς της οικονομίας του Κριβί Ριχ. Η πόλη έχει περισσότερα από 53 εργοστάσια και ορυχεία. . Η πολυεθνική εταιρεία που αγόρασε το μεγάλο χαλυβουργείο το 2005 είναι η μεγαλύτερη από άποψη εσόδων σε ολόκληρη την Ουκρανία. Παράγει περισσότερους από 7 εκατομμύρια τόνους χάλυβα ετησίως και εξορύσσει περισσότερους από 17 εκατομμύρια τόνους σιδηρομετάλλευμα. Το 2011 η εταιρεία απασχολούσε περίπου 37.000 εργαζόμενους. Γενικότερα η σχετική με το σιδηρομετάλλευμα βαριά βιομηχανία της πόλεως αποτελεί σημαντικό συντελεστή στο ισοζύγιο πληρωμών της Ουκρανίας. Εκτός από το σιδηρομετάλλευμα υπάρχει και μεγάλη επιχείρηση παραγωγής τσιμέντου.
Μεταφορές
Οι συγκοινωνίες του Κριβί Ριχ περιλαμβάνουν το «Μετροτράμ» (ο υπόγειος σιδηρόδρομος), λεωφορεία, μαρσρούτκα, τρόλεϊ (23 γραμμές) και ένα από τα μεγαλύτερα δίκτυα τραμ στον κόσμο, με δίκτυο συνολικού μήκους 105,8 χιλιομέτρων και 13 γραμμές (το 2014). Υπάρχουν επίσης ταξί.
Το «Μετροτράμ», που ανήκει σε δημόσια επιχείρηση, είναι το ταχύτερο και πιο άνετο μέσο μαζικής μεταφοράς, καλύπτοντας μεγάλο μέρος της πόλεως. Βρίσκεται σε φάση επεκτάσεως από τα συνολικά 19 χιλιόμετρα του σημερινού δικτύου του (τρεις γραμμές και 16 σταθμοί), ώστε να καλύψει την αυξανόμενη ζήτηση. Η μόνη σχέση που έχει με τραμ είναι τα βαγόνια του και η τροφοδοσία με ρεύμα από την οροφή, αλλά οι υψηλές ταχύτητες και οι κλειστού τύπου σιδηροτροχιές είναι ταυτόσημες με αυτές ενός κανονικού μετρό.
Τελευταία η χρήση του τραμ μειώνεται προς όφελος των λεωφορείων και των τρόλεϊ.
Η πόλη εξυπηρετειται από το Διεθνές Αεροδρόμιο του Κριβί Ριχ, που βρίσκεται 17,5 χιλιόμετρα βορειοδυτικά της πόλεως, κοντά στην κωμόπολη Λοζουβάτκα.
«Αδελφές» πόλεις
Το Κριβί Ριχ είναι «αδελφοποιημένο» με τις εξής πόλεις
Εξωτερικοί σύνδεσμοι
Κριβι Ριχ
CAPTCHA
Ένα CAPTCHA ( /κάπ-τσα/ ένα αρκτικόλεξο των λέξεων "Completely Automated Public Turing test to tell Computers and Humans Apart") είναι ένας τύπος πρόκλησης-απόκρισης ελέγχου που χρησιμοποιήθηκε για τον υπολογισμό για να καθορίσει αν ο χρήστης είναι άνθρωπος ή όχι.
Ο όρος δημιουργήθηκε το 2003 από τον Luis von Ahn, τον Manuel Blum, τον Nicholas J. Hopper και τον John Langford. Ο πιο συνηθισμένος τύπος CAPTCHA (εμφανίζεται ως έκδοση 1.0) επινοήθηκε για πρώτη φορά το 1997 από δύο ομάδες που εργάζονται παράλληλα. Αυτή η μορφή CAPTCHA απαιτεί από κάποιον να αξιολογήσει σωστά και να εισάγει μια σειρά από γράμματα ή αριθμούς που είναι αντιληπτά σε μια παραμορφωμένη εικόνα που εμφανίζεται στην οθόνη τους. Επειδή η δοκιμή χορηγείται από έναν υπολογιστή, σε αντίθεση με την τυπική δοκιμασία Turing που χορηγείται από έναν άνθρωπο, ένα CAPTCHA μερικές φορές περιγράφεται ως αντίστροφη δοκιμή Turing.
Αυτή η διαδικασία αναγνώρισης χρηστών έχει λάβει πολλές επικρίσεις, ιδίως από άτομα με αναπηρίες, αλλά και από άλλους ανθρώπους που θεωρούν ότι η καθημερινή τους εργασία επιβραδύνεται από παραμορφωμένες λέξεις που είναι δύσκολο να διαβαστούν. Παίρνει τον μέσο άνθρωπο περίπου 10 δευτερόλεπτα για να λύσει ένα τυπικό CAPTCHA.
Ιστορία
Από τις πρώτες μέρες του Διαδικτύου, οι χρήστες ήθελαν να κάνουν το κείμενο δυσανάγνωστο στους υπολογιστές. Οι πρώτοι τέτοιοι άνθρωποι ήταν χάκερ, δημοσιεύοντας σχετικά ευαίσθητα θέματα σε φόρουμ στο Διαδίκτυο που πίστευαν ότι παρακολουθούνταν αυτόματα σε λέξεις-κλειδιά. Για να παρακάμψουν αυτά τα φίλτρα, αντικατέστησαν μια λέξη με χαρακτήρες όμοιους. Η HELLO θα μπορούσε να γίνει ή, καθώς και πολλές άλλες παραλλαγές, έτσι ώστε ένα φίλτρο να μην μπορούσε να ανιχνεύσει όλα αυτά. Αυτό αργότερα έγινε γνωστό ως leetspeak.
Μία από τις πρώτες εμπορικές χρήσεις των CAPTCHAs ήταν στο τεστ Gausebeck-Levchin. Το 2000, το idrive.com άρχισε να προστατεύει τη σελίδα εγγραφής του με CAPTCHA και προετοίμασε να υποβάλει δίπλωμα ευρεσιτεχνίας σε αυτή την φαινομενικά νέα τεχνική. Το 2001, η PayPal χρησιμοποίησε τέτοιες δοκιμές ως μέρος μιας στρατηγικής πρόληψης της απάτης, στην οποία ζήτησαν από τους ανθρώπους να "επανατυπώσουν παραμορφωμένο κείμενο που τα προγράμματα δυσκολεύονται να αναγνωρίσουν". Ο συνιδιοκτήτης του PayPal και ο CTO Max Levchin βοήθησαν στην εμπορία αυτής της πρώιμης χρήσης.
Μια δημοφιλής ανάπτυξη της τεχνολογίας CAPTCHA, reCAPTCHA, εξαγοράστηκε από την Google το 2009. Εκτός από την αποτροπή της απάτης κατά των bot για τους χρήστες της, η Google χρησιμοποίησε τεχνολογίες reCAPTCHA και CAPTCHA για την ψηφιοποίηση των αρχείων των βιβλίων The New York Times και βιβλίων από τα Βιβλία Google το 2011.
Προτάσεις για την απογραφή
Η δεύτερη ομάδα που ισχυρίζεται ότι ήταν η πρώτη που εφάρμοσε τους CAPTCHAs με τον Luis von Ahn, τον Manuel Blum, τον Nicholas J. Hopper και τον John Langford, περιέγραψε για πρώτη φορά το CAPTCHAs σε μια έκδοση του 2003 και στη συνέχεια έλαβε μεγάλη κάλυψη στον Τύπο. Η εκδοχή του CAPTCHA τυος καλύπτει οποιοδήποτε πρόγραμμα που μπορεί να διακρίνει τους ανθρώπους από τους υπολογιστές.
Η αντιπαράθεση των αποθεμάτων έχει επιλυθεί με την ύπαρξη αίτησης διπλώματος ευρεσιτεχνίας ημερομηνίας προτεραιότητας του 1997 από τους Eran Reshef, Gili Raanan και Eilon Solan (δεύτερη ομάδα) που εργάστηκαν στο Sanctum on Application Security Firewall. Η αίτησή τους για διπλώματα ευρεσιτεχνίας διευκρινίζει ότι "Η εφεύρεση βασίζεται στην εφαρμογή ανθρώπινου πλεονεκτήματος στην εφαρμογή αισθητικών και γνωστικών δεξιοτήτων για την επίλυση απλών προβλημάτων που αποδεικνύονται εξαιρετικά δύσκολα για λογισμικό υπολογιστή. Τέτοιες δεξιότητες περιλαμβάνουν, αλλά δεν περιορίζονται στην επεξεργασία αισθητηριακών πληροφοριών όπως η ταυτοποίηση αντικειμένων και γραμμάτων μέσα σε ένα θορυβώδες γραφικό περιβάλλον ». Οι Lillibridge, Abadi, Bharat και Broder (πρώτη ομάδα) δημοσίευσαν το δίπλωμα ευρεσιτεχνίας τους το 1998. Και τα δύο διπλώματα ευρεσιτεχνίας υποβάλλονται σε άλλες δημοσιεύσεις μερικά χρόνια, αν και δεν χρησιμοποιούν τον όρο CAPTCHA, περιγράφουν λεπτομερώς τις ιδέες και απεικονίζουν με ακρίβεια τα γραφικά CAPTCHA που χρησιμοποιούνται στο διαδίκτυο σήμερα.
Χαρακτηριστικά
Τα CAPTCHA είναι, εξ ορισμού, πλήρως αυτοματοποιημένα, απαιτούν ελάχιστη ανθρώπινη συντήρηση ή παρέμβαση για τη διαχείριση, παράγοντας οφέλη με κόστος και αξιοπιστία.
Ο αλγόριθμος που χρησιμοποιείται για τη δημιουργία του CAPTCHA πρέπει να δημοσιοποιηθεί, αν και καλύπτεται από δίπλωμα ευρεσιτεχνίας. Αυτό γίνεται για να καταδείξει ότι το σπάσιμο του απαιτεί λύση σε ένα δύσκολο πρόβλημα στον τομέα της τεχνητής νοημοσύνης (ΑΙ) και όχι μόνο στην ανακάλυψη του (μυστικού) αλγορίθμου, που θα μπορούσε να επιτευχθεί με αντίστροφη μηχανική ή άλλα μέσα.
Τα σύγχρονα CAPTCHA με βάση το κείμενο έχουν σχεδιαστεί έτσι ώστε να απαιτούν την ταυτόχρονη χρήση τριών χωριστών ικανοτήτων - αμετάβλητης αναγνώρισης, τμηματοποίησης και ανάλυσης - για την ορθή ολοκλήρωση της εργασίας με οποιαδήποτε συνέπεια.
Κάθε ένα από αυτά τα προβλήματα δημιουργεί μια σημαντική πρόκληση για έναν υπολογιστή, ακόμη και μεμονωμένα. Η παρουσία και των τριών ταυτόχρονα είναι αυτό που κάνει τα CAPTCHA δύσκολα να λυθούν.
Σε αντίθεση με τους υπολογιστές, οι άνθρωποι υπερέχουν σε αυτό το είδος της εργασίας. Ενώ η τμηματοποίηση και η αναγνώριση είναι δύο χωριστές διαδικασίες απαραίτητες για την κατανόηση μιας εικόνας για έναν υπολογιστή, αποτελούν μέρος της ίδιας διαδικασίας για ένα άτομο. Για παράδειγμα, όταν ένα άτομο κατανοεί ότι το πρώτο γράμμα ενός CAPTCHA είναι α, αυτό το άτομο κατανοεί επίσης τα σημεία όπου βρίσκεται το περίγραμμα του a, καθώς επίσης και το σημείο όπου συγχωνεύεται με τα περιγράμματα του επόμενου γράμματος. Επιπλέον, ο ανθρώπινος εγκέφαλος είναι ικανός για δυναμική σκέψη βασισμένη στο περιβάλλον. Είναι σε θέση να κρατήσει ζωντανές τις πολλαπλές εξηγήσεις και στη συνέχεια να επιλέξει εκείνη που είναι η καλύτερη εξήγηση για ολόκληρη την είσοδο με βάση τα συμφραζόμενα στοιχεία. Αυτό σημαίνει επίσης ότι δεν θα ξεγελαστούν από τις παραλλαγές των γραμμάτων.
Σχέση με το AI
Αν και χρησιμοποιούνται κυρίως για λόγους ασφαλείας, τα CAPTCHA χρησιμεύουν επίσης ως στόχος αναφοράς για τις τεχνολογίες τεχνητής νοημοσύνης. Σύμφωνα με ένα άρθρο των Ahn, Blum και Langford, "οποιοδήποτε πρόγραμμα που περνάει τις δοκιμές που παράγονται από ένα CAPTCHA μπορεί να χρησιμοποιηθεί για την επίλυση ενός σκληρού άλυτου προβλήματος AI".
Υποστηρίζουν ότι τα πλεονεκτήματα της χρήσης σκληρών προβλημάτων ΑΙ ως μέσου για την ασφάλεια είναι διπλά. Είτε το πρόβλημα παραμένει άλυτο και παραμένει μια αξιόπιστη μέθοδος για τη διάκριση των ανθρώπων από τους υπολογιστές, είτε το πρόβλημα επιλύεται και ένα δύσκολο πρόβλημα ΑΙ επιλύεται μαζί με αυτό. Στην περίπτωση CAPTCHA με βάση την εικόνα και το κείμενο, αν ένα AI ήταν σε θέση να ολοκληρώσει με ακρίβεια την εργασία χωρίς να εκμεταλλευθεί ελαττώματα σε ένα συγκεκριμένο σχέδιο CAPTCHA, τότε θα είχε λύσει το πρόβλημα της ανάπτυξης ενός AI που είναι ικανό να αναγνωρίζει πολύπλοκα αντικείμενα στις σκηνές.
Προσβασιμότητα
αριστερά|μικρογραφία|260x260εσ| Πολλοί ιστότοποι απαιτούν την πληκτρολόγηση ενός CAPTCHA κατά τη δημιουργία ενός λογαριασμού για την πρόληψη ανεπιθύμητης αλληλογραφίας CAPTCHAs με βάση την ανάγνωση κειμένου - ή άλλες οπτικές αντιλήψεις - αποτρέπουν τους τυφλούς ή τους χρήστες με προβλήματα όρασης από την πρόσβαση στον προστατευόμενο πόρο. Ωστόσο, τα CAPTCHAs δεν χρειάζεται να είναι οπτικά. Οποιοδήποτε δύσκολο πρόβλημα τεχνητής νοημοσύνης, όπως η αναγνώριση ομιλίας, μπορεί να χρησιμοποιηθεί ως βάση ενός CAPTCHA. Ορισμένες εφαρμογές των CAPTCHA επιτρέπουν στους χρήστες να επιλέξουν ένα ηχιτικό CAPTCHA, αν και το έγγραφο του 2011 έδειξε μια τεχνική για την κατάκτηση των δημοφιλών σχεδίων την εποχή εκείνη.
Για τους μη παρατηρημένους χρήστες (για παράδειγμα τυφλούς χρήστες ή έγχρωμους τυφλούς σε δοκιμή που χρησιμοποιεί χρώμα), τα οπτικά CAPTCHAs παρουσιάζουν σοβαρά προβλήματα. Επειδή τα CAPTCHAs έχουν σχεδιαστεί ώστε να μην είναι αναγνώσιμα από μηχανές, τα κοινά βοηθητικά εργαλεία τεχνολογίας, όπως οι συσκευές ανάγνωσης οθόνης, δεν μπορούν να τα ερμηνεύσουν. Δεδομένου ότι οι ιστότοποι μπορούν να χρησιμοποιούν CAPTCHA ως μέρος της αρχικής διαδικασίας εγγραφής ή ακόμα και κάθε σύνδεσης, αυτή η πρόκληση μπορεί να εμποδίσει εντελώς την πρόσβαση. Σε ορισμένες δικαιοδοσίες, οι ιδιοκτήτες ιστότοπων θα μπορούσαν να αποτελέσουν στόχους για την επίλυση διαφορών εάν χρησιμοποιούν CAPTCHA που κάνουν διακρίσεις εις βάρος ορισμένων ατόμων με αναπηρίες. Σε άλλες περιπτώσεις, εκείνοι με προβλήματα όρασης μπορούν να επιλέξουν να αναγνωρίσουν μια λέξη που τους διαβάζεται.
Παρέχοντας ένα CAPTCHA ήχου επιτρέπει στους τυφλούς χρήστες να διαβάσουν το κείμενο, εξακολουθεί να εμποδίζει τους τυφλούς και τους κωφούς. Σύμφωνα με το sense.org.uk, περίπου το 4% των ατόμων άνω των 60 ετών στο Ηνωμένο Βασίλειο έχουν προβλήματα όρασης και ακοής. Υπάρχουν περίπου 23.000 άτομα στο Ηνωμένο Βασίλειο που έχουν σοβαρή όραση και προβλήματα ακοής. Το πανεπιστήμιο Gallaudet αναφέρει εκτιμήσεις 1980 έως 2007 που δείχνουν ότι πάνω από 35.000 ενήλικες με πλήρη κώφωση στις ΗΠΑ. Οι εκτιμήσεις πληθυσμού με κώφωση εξαρτώνται σε μεγάλο βαθμό από τον βαθμό αναπηρίας που χρησιμοποιείται στον ορισμό.
Ακόμη και για άτομα με ιδανική οπτική ικανότητα, οι νέες γενιές γραφικών CAPTCHA, που έχουν σχεδιαστεί για να ξεπεράσουν το εξελιγμένο λογισμικό αναγνώρισης, μπορεί να είναι πολύ δύσκολο ή αδύνατο να διαβαστούν.
Μια εναλλακτική μέθοδος περιλαμβάνει την εμφάνιση μιας απλής μαθηματικής εξίσωσης και την απαίτηση από τον χρήστη να εισάγει την λύση ως επαλήθευση. Παρόλο που είναι πολύ πιο εύκολο να καταστραφούν χρησιμοποιώντας το λογισμικό, είναι κατάλληλα για σενάρια όπου οι γραφικές εικόνες δεν είναι κατάλληλες και παρέχουν πολύ υψηλότερο επίπεδο προσβασιμότητας στους τυφλούς χρήστες από τους CAPTCHAs με βάση την εικόνα. Αυτές μερικές φορές αναφέρονται ως MAPTCHAs (M = "mathematical"). Ωστόσο, αυτά μπορεί να είναι δύσκολα για χρήστες με γνωστική διαταραχή.
Άλλα είδη προκλήσεων, όπως αυτά που απαιτούν κατανόηση της σημασίας κάποιου κειμένου (π.χ. ένα λογικό παζλ, ερώτημα trivia ή οδηγίες σχετικά με τον τρόπο δημιουργίας ενός κωδικού πρόσβασης) μπορούν επίσης να χρησιμοποιηθούν ως CAPTCHA. Και πάλι, υπάρχει ελάχιστη έρευνα σχετικά με την αντίστασή τους έναντι των αντιμέτρων.
Καταστρατήγηση
Υπάρχουν μερικές προσεγγίσεις για την αποτροπή των CAPTCHA: χρήση φτηνής ανθρώπινης εργασίας για την αναγνώρισή τους, εκμετάλλευση σφαλμάτων στην εφαρμογή που επιτρέπουν στον επιτιθέμενο να παρακάμψει εντελώς το CAPTCHA και τέλος να χρησιμοποιήσει μηχανική μάθηση για την κατασκευή μιας αυτοματοποιημένης λύσης. Σύμφωνα με τον πρώην υπάλληλο της Google "τσάρο του click fraud" Shuman Ghosemajumder, υπάρχουν πολλές υπηρεσίες που λύνουν CAPTCHA αυτόματα.
Μηχανικές μάθησης επιθέσεις
Στις πρώτες επαναλήψεις του δεν υπήρχε συστηματική μεθοδολογία για το σχεδιασμό ή την αξιολόγηση των CAPTCHA. Ως αποτέλεσμα, υπήρχαν πολλές περιπτώσεις στις οποίες τα CAPTCHAs είχαν σταθερό μήκος και συνεπώς αυτοματοποιημένες εργασίες μπορούσαν να κατασκευαστούν για να κάνουν με επιτυχία εκπαιδευμένες υποθέσεις σχετικά με το πού θα έπρεπε να γίνει κατακερματισμός. Άλλα πρόωρα CAPTCHAs περιείχαν περιορισμένα σύνολα λέξεων, γεγονός που έκανε πολύ πιο εύκολο το παιχνίδι. Ακόμα άλλοι έκαναν το λάθος να στηρίζονται υπερβολικά στην σύγχυση του παρασκηνίου της εικόνας. Σε κάθε περίπτωση, δημιουργήθηκαν αλγόριθμοι οι οποίοι κατάφεραν να ολοκληρώσουν επιτυχώς την εργασία αξιοποιώντας αυτές τις ελλείψεις σχεδιασμού. Αυτές οι μέθοδοι αποδείχθηκαν εύθραυστες εντούτοις, και οι μικρές αλλαγές στο CAPTCHA μπορούσαν εύκολα να τους αποτρέψουν. Τα σύγχρονα CAPTCHA, όπως το reCAPTCHA, δεν βασίζονται πλέον μόνο σε σταθερά μοτίβα, αλλά παρουσιάζουν εναλλαγές χαρακτήρων που συχνά συρρικνώνονται, καθιστώντας σχεδόν αδύνατη την κατάτμηση. Αυτές οι νεότερες επαναλήψεις έχουν πολύ μεγαλύτερη επιτυχία στην αποτροπή των αυτοματοποιημένων εργασιών. μικρογραφία| Ένα παράδειγμα μιας πρόκλησης reCAPTCHA από το 2007, που περιέχει τις λέξεις "μετά τη διαπίστωση". Το κύμα και ο οριζόντιος εγκεφαλικός προστέθηκε για να αυξήσει τη δυσκολία να σπάσει το CAPTCHA με ένα πρόγραμμα υπολογιστή. μικρογραφία| Ένα CAPTCHA συνήθως έχει ένα πλαίσιο κειμένου ακριβώς κάτω από όπου ο χρήστης πρέπει να συμπληρώσει το κείμενο που βλέπει. Σε αυτή την περίπτωση, "sclt .. ήταν εδώ" Τον Οκτώβριο του 2013, η εταιρία τεχνητής νοημοσύνης Vicarious ισχυρίστηκε ότι είχε αναπτύξει έναν γενικό αλγόριθμο επίλυσης CAPTCHA που ήταν σε θέση να επιλύσει σύγχρονα CAPTCHAs με ποσοστά αναγνώρισης χαρακτήρων έως και 90%. Ωστόσο, ο Luis von Ahn, πρωτοπόρος της πρόωρης CAPTCHA και ιδρυτής της reCAPTCHA, εξέφρασε σκεπτικισμό, δηλώνοντας: «Είναι δύσκολο να εντυπωσιάστηκα από τότε που τα βλέπω κάθε λίγους μήνες». Ο ίδιος επεσήμανε ότι από το 2003 έγιναν 50 παρόμοιες αξιώσεις με αυτές του Vicarious.
Τον Αύγουστο του 2014 στο συνέδριο Usenix WoOT, οι Bursztein κ.α. παρουσίασε τον πρώτο γενικό αλγόριθμο επίλυσης CAPTCHA βασισμένο στη μάθηση οπλισμού και απέδειξε την αποτελεσματικότητά του έναντι πολλών δημοφιλών σχημάτων CAPTCHA. Κατέληξαν στο συμπέρασμα ότι τα συστήματα CAPTCHA που βασίζονται σε παραμόρφωση κειμένου πρέπει να θεωρούνται ανασφαλή από εκεί και πέρα.
Τον Οκτώβριο του 2018 στο συνέδριο ACM CCS'18, οι Ye κ.α. παρουσίασε μια επίθεση βασισμένη σε deep learning που θα μπορούσε να λύσει επιτυχώς και τα 11 σχέδια κειμένου Captcha που χρησιμοποιήθηκαν από τους 50 πιο δημοφιλής ιστότοπους του 2018 με υψηλό ποσοστό επιτυχίας. Η δουλειά τους δείχνει ότι ένας αποτελεσματικός διαχειριστής CAPTCHA μπορεί να εκπαιδευτεί με λιγότερους από 500 πραγματικούς CAPTCHAs, δείχνοντας ότι είναι δυνατό να ξεκινήσει γρήγορα μια επίθεση ενός νέου κείμενου CAPTCHA.
Φτηνές ή άθυμες ανθρώπινες εργασίας
Είναι δυνατό να υποβαθμιστούν τα CAPTCHAs μεταβιβάζοντάς τα σε ένα σμήνος ανθρώπων χειριστών που χρησιμοποιούνται για την αποκωδικοποίηση CAPTCHAs. Ένα έγγραφο του 2005 από μια ομάδα εργασίας του W3C δήλωσε ότι ένας τέτοιος φορέας εκμετάλλευσης μπορούσε να επαληθεύσει εκατοντάδες ανά ώρα. Το 2010, το Πανεπιστήμιο της Καλιφόρνια στο Σαν Ντιέγκο διεξήγαγε μια μελέτη μεγάλης κλίμακας για τα CAPTCHA farms και διαπίστωσε ότι η λιανική τιμή για την επίλυση ενός εκατομμυρίου CAPTCHAs είναι μόλις $ 1.000.
Μια άλλη τεχνική που χρησιμοποιείται συνίσταται στη χρήση ενός script για την αναδημοσίευση του CAPTCHA του site-στόχου ως CAPTCHA σε έναν ιστότοπο που ανήκει στον επιτιθέμενο και τον οποίο οι ανυποψίαστοι άνθρωποι επισκέπτονται και σωστά επιλύουν μέσα σε σύντομο χρονικό διάστημα για να χρησιμοποιήσουν το script. Ωστόσο, υπάρχει διαμάχη γύρω από την οικονομική βιωσιμότητα μιας τέτοιας επίθεσης.
Outsourcing σε αμειβόμενες υπηρεσίες
Υπάρχουν πολλές εταιρίες στο Διαδίκτυο, όπως η 2Captcha και η DeathByCaptcha, που προσφέρουν υπηρεσίες επίλυσης CAPTCHA σε ανθρώπους και μηχανές, τόσο χαμηλές όσο 0,50$ ανά 1000 λυμένα CAPTCHA. Αυτές οι υπηρεσίες προσφέρουν APIs και βιβλιοθήκες που επιτρέπουν στους χρήστες να ενσωματώσουν την καταστρατήγηση του CAPTCHA στα εργαλεία που σχεδιάστηκαν για να μπλοκάρουν τα CAPTCHAs στην πρώτη θέση.
Ανασφαλής υλοποίηση
Ο Howard Yeend έχει εντοπίσει δύο θέματα υλοποίησης με κακώς σχεδιασμένα συστήματα CAPTCHA:
Μερικές φορές, εάν μέρος του λογισμικού που παράγει το CAPTCHA είναι client-side (η επικύρωση γίνεται σε ένα διακομιστή αλλά το κείμενο που ο χρήστης υποχρεούται να αναγνωρίσει αποδίδεται στην πλευρά του πελάτη), τότε οι χρήστες μπορούν να τροποποιήσουν τον πελάτη για να εμφανίσουν το μη-σχεδιασμένο κείμενο. Ορισμένα συστήματα CAPTCHA χρησιμοποιούν MD5 hashes που έχουν αποθηκευτεί στην πλευρά του πελάτη, γεγονός που μπορεί να αφήσει το CAPTCHA ευάλωτο σε επίθεση ωμής δύναμης.
Αξιοσημείωτες επιθέσεις
Μερικές αξιοσημείωτες επιθέσεις εναντίον διαφόρων σχημάτων CAPTCHA περιλαμβάνουν:
Εναλλακτικά σχήματα CAPTCHAs
Με την επίδειξη ότι οι CAPTCHA που βασίζονται σε παραμόρφωση κειμένου είναι ευάλωτες στις επιθέσεις βασισμένες στην μηχανική μάθηση, ορισμένοι ερευνητές πρότειναν εναλλακτικές λύσεις, συμπεριλαμβανομένων των CAPTCHA αναγνώρισης εικόνων, οι οποίες απαιτούν από τους χρήστες να εντοπίζουν απλά αντικείμενα στις εικόνες που παρουσιάζονται. Το επιχείρημα υπέρ αυτών των συστημάτων είναι ότι οι εργασίες όπως η αναγνώριση αντικειμένων είναι κατά κανόνα πιο περίπλοκες για να εκτελεστούν από την αναγνώριση κειμένου και ως εκ τούτου πρέπει να είναι πιο ανθεκτικά στις επιθέσεις βασισμένες στην μηχανική μάθηση. Ακολουθούν μερικά αξιοσημείωτα εναλλακτικά σχήματα CAPTCHA:
Εξωτερικοί σύνδεσμοι
Κατηγορία:Ασφάλεια υπολογιστών
Μπαρντολίνο
Το Μπαρντολίνο (ιταλικά: Bardolino) είναι ιταλικός δήμος στην Επαρχία της Βερόνας, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βερόνας
Σοχάς Αστυπάλαιας
Ο Σοχάς είναι βραχονησίδα του νότιου Αιγαίου στα Δωδεκάνησα με έκταση 0,032 τ.χλμ.. Βρίσκεται νότια της Αστυπάλαιας στη συστάδα νησίδων Σοφράνα ανάμεσα στο Ζαφορά ή Μεγάλο Σοφράνο και το Μικρό Σοφράνο. Από το Ευρωπαϊκό Οικολογικό Δίκτυο NATURA 2000 έχει κηρυχθεί ως Ζώνη Ειδικής Προστασίας για τα είδος: Μαυροπετρίτης (Falco eleonorae). Διοικητικά ανήκει στο δήμο Αστυπάλαιας.
Γεώργιος Στρατηγός
Ο Γεώργιος Στρατηγός, ήταν βυζαντινός αξιωματούχος του 14ου αιώνα επί Ανδρόνικου Β΄ Παλαιολόγου και Ανδρόνικου Γ΄ Παλαιολόγου.
Ο Στρατηγός αναφέρεται σε πολλά έγγραφα με το αξίωμα του δομέστικου των δυτικών θεμάτων ενώ ήταν και απογραφέας του Θέματος Βολερού, Μοσυνοπόλεως, Σερρών και Στρυμώνος. Ο αυτοκράτορας Ανδρόνικος Β΄σε επιστολές του τον αποκαλεί σεβαστό, πανσέβαστο, οικείο του και δομέστικο των δυσικών θεμάτων. Ταυτίζεται με το πρόσωπο, με το ίδιο όνομα, που αναφέρει ο Ιωάννης Καντακουζηνός με το αξίωμα του άρχων επί των αλών.
Παραπομπές
Κατηγορία:Βυζαντινοί του 14ου αιώνα Κατηγορία:Δομέστικοι των Σχολών Κατηγορία:Βυζαντινοί άρχοντες
Σαϊτούρες Ρεθύμνης
Οι Σαϊτούρες είναι χωριό και έδρα ομώνυμης κοινότητας του Δήμου Ρεθύμνης στην Περιφερειακή Ενότητα Ρεθύμνης της Κρήτης.
Γεωγραφία
Οι Σαϊτούρες απέχουν 18 χιλιόμετρα από το Ρέθυμνο και είναι κτισμένο σε υψόμετρο 340 μέτρων. Για να φτάσει κάποιος στις Σαϊτούρες, ξεκινώντας από το Ρέθυμνο, στρίβει αριστερά στη διακλάδωση που βρίσκεται στο 13,4 χλμ. της παλαιάς εθνικής οδού Ρεθύμνου - Χανίων, περνώντας από τα χωριά Καλονύκτης, Παλαίλιμνος και καταλήγοντας στις Σαϊτούρες.
Ιστορία - ονομασία
Το χωριό αναφέρεται στις βενετσιάνικες απογραφές του Μπαρότζι το 1577, και του Καστροφύλακα το 1583. Η ονομασία του χωριού οφείλεται στο σχήμα του που μοιάζει με σαΐτα. Οι πολλές βυζαντινές εκκλησίες μαρτυρούν την ύπαρξη του χωριού στη βυζαντινή περίοδο. Σε βενετικές πηγές το χωριό αναφέρεται με το ίδιο όνομα. Το 1538 αναφέρεται στον Καστροφύλακα σαν Saitures με 387 κατοίκους.
Ως ξεχωριστός οικισμός αναφέρεται το 1925 στο ΦΕΚ 27Α - 31/01/1925 να προσαρτάται στην τότε κοινότητα Ρουστίκων και το 1927 στο ΦΕΚ 296Α - 30/11/1927 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, αποτελεί την ομώνυμη κοινότητα που ανήκει στη δημοτική ενότητα Νικηφόρου Φωκά του Δήμου Ρεθύμνης και σύμφωνα με την απογραφή του 2021 έχει μόνιμο πληθυσμό 85 κατοίκους.
Δείτε: Κοινότητα Σαϊτουρών
Εκκλησιαστική υπαγωγή
Η εκκλησία του χωριού είναι αφιερωμένη στον Ευαγγελισμό της Θεοτόκου. Εκκλησιαστικά υπάγεται στην Ε΄ Αρχιερατική Περιφέρεια της Ιεράς Μητροπόλεως Ρεθύμνης και Αυλοποτάμου, της Εκκλησίας της Κρήτης.
Προϊόντα
Τα κυριότερα προϊόντα του χωριού είναι το λάδι, τα χαρούπια και πολλά κτηνοτροφικά. Παράγονται επίσης λίγα σταφύλια, φρούτα και κηπευτικά.
Εξωτερικοί σύνδεσμοι
Κατηγορία:Χωριά του νομού Ρεθύμνης Κατηγορία:Δήμος Ρεθύμνης
Πέτρος Βράιλας Αρμένης
Βιογραφικά στοιχεία
Γεννήθηκε στην Κέρκυρα το 1812. Σπούδασε αρχικά στην Ιόνιο Ακαδημία. Από εκεί μετέβη στο Παρίσι, όπου ασχολήθηκε με την Φιλοσοφία. Μετά από πολυετείς σπουδές επέστρεψε στην πατρίδα του και διορίστηκε καθηγητής της Φιλοσοφίας στην Ιόνιο Ακαδημία. Λίγο μετά την μεταπολίτευση του 1862 αναδείχτηκε καθηγητής της Φιλοσοφίας στο Εθνικό Πανεπιστήμιο. Κλήθηκε να αντικαταστήσει τον Φίλιππο Ιωάννου, τον οποίο απάλλαξε η νέα κυβέρνηση επειδή τον θεωρούσε φιλοβασιλικό, αλλά δεν δέχτηκε τη θέση.
Hari Mata Hari
Το Hari Mata Hari είναι ένα μουσικό συγκρότημα τεσσάρων ατόμων από τη Βοσνία και Ερζεγοβίνη. Συστάθηκε στο Σεράγεβο το φθινόπωρο του 1985. Έχει πουλήσει πάνω από 5 εκατομμύρια άλμπουμ και είναι ένα από τα πιο επιτυχημένα συγκροτήματα στα Βαλκάνια. Επικεφαλής της ομάδας είναι ο τραγουδιστής Χαϊρουντίν Βαρεσάνοβιτς.
Πέτρος Βράιλας Αρμένης
Βιογραφικά στοιχεία
Ασχολήθηκε και πρωτύτερα με την πολιτική, αλλά από την ένωση όμως και μετά αφοσιώθηκε αποκλειστικά στον δημόσιο βίο. Έγινε βουλευτής στα Επτάνησα και μετά την ένωση με την Ελλάδα τον έστειλαν πληρεξούσιο στην Εθνοσυνέλευση στην Αθήνα.
Hari Mata Hari
Με το τραγούδι τους Lejla, το οποίο γράφτηκε από τον Σέρβο τραγουδιστή Ζέλικο Γιοκσίμοβιτς, πήραν την τρίτη θέση για τη Βοσνία-Ερζεγοβίνη στο Διαγωνισμό Τραγουδιού Γιουροβίζιον 2006 στην Αθήνα. Το 1999 επιλέχθηκε να εκπροσωπήσει τη Βοσνία-Ερζεγοβίνη στο Διαγωνισμό Τραγουδιού της Eurovision με το τραγούδι Starac i more, αλλά αποκλείστηκαν.
Πέτρος Βράιλας Αρμένης
Βιογραφικά στοιχεία
Στην Αθήνα έγινε Υπουργός των Εξωτερικών και σύντομα διετέλεσε Πρεσβευτής της Ελλάδας στην Αγία Πετρούπολη, στο Παρίσι και στο Λονδίνο.
Hari Mata Hari
Ένα από τα ιδρυτικά μέλη της μπάντας ήταν ο Έντο Μουλαχαλίλοβιτς (1964-2010).
Πέτρος Βράιλας Αρμένης
Βιογραφικά στοιχεία
Του απενεμήθει το παράσημο των Ταξιαρχών από τον βασιλιά Γεώργιο Α' στην Κέρκυρα στα τέλη του 1873.
Τέλη του έτους 1878 και αρχές του 1879 έγινε πληρεξούσιος της Ελλάδας στην Κωνσταντινούπολη, για να διαπραγματευτεί τον καθορισμό της νέας μεθοριακής γραμμής.
Έλαβε επίσης μέρος στη διάσκεψη των Μεγάλων Δυνάμεων του 1880 στο Βερολίνο.
Απεβίωσε στο Λονδίνο το 1884.
Πηγές
Κατηγορία:Έλληνες φιλόσοφοι Κατηγορία:Βουλευτές Κέρκυρας Κατηγορία:Έλληνες υπουργοί Εξωτερικών
Μπελφιόρε
Παραπομπές
Κατηγορία:Δήμοι της Επαρχίας της Βερόνας
Tooruktug Dolgaï Tangdym
Ο Tooruktug Dolgay Tangdym (Τουβάν: Тооруктуг долгай таңдым, Το δάσος είναι γεμάτο κουκουνάρια, Ρώσικα: Пуща полна ек кедра) είναι ο εθνικός ύμνος της Δημοκρατίας της Τιβά.
ΟΥΕΦΑ Τσάμπιονς Λιγκ 2012-13
Το ΟΥΕΦΑ Τσάμπιονς Λιγκ 2012–13 ήταν η 58η σεζόν της κορυφαίας ευρωπαϊκής διασυλλογικής διοργάνωσης ποδοσφαίρου και η 20ή από τότε που μετονομάστηκε σε ΟΥΕΦΑ Τσάμπιονς Λιγκ.
Ο τελικός έλαβε χώρα στο Στάδιο Γουέμπλεϊ του Λονδίνου, στην Αγγλία, τιμώντας τον εορτασμό των 150 ετών από τη σύσταση της Αγγλικής Ποδοσφαιρικής Ομοσπονδίας, της παλαιότερης ποδοσφαιρικής ομοσπονδίας παγκοσμίως.
Κατανομή ομάδων ανά ομοσπονδία
Ένα σύνολο από 76 ομάδες αποτέλεσε το Τσάμπιονς Λιγκ της περιόδου 2012-13, από 52 ομοσπονδίες (εκτός του Λίχτενσταϊν διότι δεν διοργανώνει κάποιο οικείο πρωτάθλημα).
Ακολουθεί ο αριθμός ομάδων που δικαιούται κάθε ομοσπονδία, ανάλογα με την κατάταξη της στην UEFA, να στείλει στο ΟΥΕΦΑ Τσάμπιονς Λιγκ 2012–13:
Η Τσέλσι, νικήτρια του ΟΥΕΦΑ Τσάμπιονς Λιγκ 2011–12, τερμάτισε εκτός της κορυφαίας τετράδας της Πρέμιερ Λιγκ 2011-12 που οδηγεί στο Τσάμπιονς Λιγκ αυτής της περιόδου, με αποτέλεσμα την είσοδο της σε αυτή τη διοργάνωση ως κάτοχος του τίτλου και με την προϋπόθεση ότι κάθε ομοσπονδία μπορεί να στείλει μέχρι 4 ομάδες στο Τσάμπιονς Λιγκ, έμεινε εκτός διοργάνωσης η Τότεναμ, η οποία αναδείχθηκε τέταρτη στην Πρέμιερ Λιγκ 2011-12 (με αποτέλεσμα να συμμετάσχει στο Γιουρόπα Λιγκ της περιόδου).
1ος προκριματικός γύρος
Οι πρώτοι αγώνες διεξήχθησαν στις 3 Ιουλίου ενώ οι επαναληπτικοί στις 10 Ιουλίου.
3ος προκριματικός γύρος
Η κλήρωση για τον τρίτο προκριματικό γύρο έγινε στις 15 Ιουλίου 2011. Οι πρώτοι αγώνες διεξήχθησαν στις 26 και 27 Ιουλίου ενώ οι επαναληπτικοί στις 2 και 3 Αυγούστου. Ο τρίτος προκριματικός γύρος χωρίστηκε σε δύο μέρη: ένα για πρωταθλητές και ένα για μη–πρωταθλητές. Οι ηττημένοι και στα δύο μέρη προκρίθηκαν στη φάση πλέι–οφ του ΟΥΕΦΑ Γιουρόπα Λιγκ 2012–13.
!colspan="6"|Όμιλος πρωταθλητών
!colspan="6"|Όμιλος μη πρωταθλητών
Γύρος Πλέι-Οφ
Ο γύρος των Πλέι-Οφ χωρίστηκε σε δύο σκέλη: ένα για τους "Πρωταθλητές" και ένα για τους "Μη-Πρωταθλητές". Οι ηττημένες ομάδες λαμβάνουν μέρος στη φάση των ομίλων του Γιουρόπα Λιγκ 2012–13 Η κλήρωση για τη φάση των Πλέι-Οφ πραγματοποιήθηκε στις 10 Αυγούστου 2012.Το πρώτο σκέλος των αγώνων πραγματοποιήθηκε στις 21 και 22 Αυγούστου, ενώ το δεύτερο στις 28 και 29 Αυγούστου 2012.
!colspan="6"|Όμιλος μη πρωταθλητών
Φάση ομίλων
Η κλήρωση για τη φάση των ομίλων έλαβε χώρα στο Μονακό στις 30 Αυγούστου 2012.
Εξωτερικοί σύνδεσμοι
Κατηγορία:Κύπελλο Πρωταθλητριών Ευρώπης Κατηγορία:Ποδόσφαιρο το 2012 Κατηγορία:Ποδόσφαιρο το 2013
Ατακαμίτης
Ο ατακαμίτης (αγγλ. atacamite) είναι ορυκτό οξυχλωριούχο άλας του χαλκού. Οφείλει το όνομά του στην περιοχή (έρημο) Ατακάμα της Χιλής.
Εμφάνιση, παραγενέσεις
Ο ατακαμίτης αποτελεί προϊόν οξείδωσης πρωτογενών χαλκούχων ορυκτών, ειδικά σε ξηρά κλίματα με υδατικά διαλύματα πλούσια σε χλωριούχα άλατα. Αποτελεί, επίσης, προϊόν εξαλλοίωσης χαλκούχων ορυκτών σε υποθαλάσσιες αποθέσεις, ενώ έχει ανευρεθεί και ως προϊόν δραστηριότητας φουμαρολών. Σχηματίζεται, επίσης, ως «σκωρία» σε πολύ παλαιά χάλκινα αντικείμενα. Είναι πολυμορφικό ορυκτό με τον μποταλλακίτη (botallackite, μονοκλινές), τον κλινοατακαμίτη (clinoatacamite, μονοκλινές) και τον παρατακαμίτη (paratacamite, Cu3(Cu,Zn)(OH)3Cl2, τριγωνικό). Σχετίζεται με χρυσόκολλα, βροσαντίτη, ψευδομαλαχίτη (Cu5(PO4)2(OH)4), μαλαχίτη, κυπρίτη, λιναρίτη και καληδονίτη.
Βρίσκεται σε πολλά σημεία του κόσμου, λόγω του τρόπου σχηματισμού του, αλλά συνήθως σε μικρές ποσότητες. Χρησιμοποιείται ως ελάσσον μετάλλευμα χαλκού και αποτελεί, λόγω της λάμψης και του όμορφου πράσινου χρώματός του, αντικείμενο για συλλέκτες. Δείγματα με καλοσχηματισμένους κρυστάλλους απαντούν, εκτός από τη Χιλή, στην Μπάχα Καλιφόρνια του Μεξικού, την Αυστραλία, την Ιταλία (Βεζούβιος και Αίτνα), τα Ουράλια όρη της Ρωσίας, το Καζακστάν, την Κορνουάλλη της Βρετανίας και την περιοχή Τσουμέμπ της Ναμίμπια. Επίσης στις Πολιτείες Αριζόνα (στο πορφυριτικής προέλευσης κοίτασμα της Santa Cruz, από τα μεγαλύτερα κοιτάσματα στον κόσμο) και Γιούτα των ΗΠΑ.
Στην Ελλάδα ανευρίσκεται, σε αρκετή ποσότητα και όμορφα δείγματα, στα Μεταλλεία Λαυρίου (περιοχές Καμάριζα, Σούνιο, Θορικό (από τα παλαιά μεταλλουργικά απόβλητα) και στα ορυχεία «Εσπεράντσα» και «Ιλάριον»).
Βιβλιογραφία
Ατακαμιτης
Στυλιανός Γονατάς (πρεσβύτερος)
Ο Στυλιανός Γονατάς (19 Μαρτίου 1807 - 27 Οκτωβρίου 1871 ) ήταν Έλληνας αγωνιστής της Επανάστασης του 1821 και μετέπειτα αξιωματικός του Ελληνικού Στρατού.
Βιογραφία
Γεννήθηκε το 1807 στις Κυδωνίες της Μικράς Ασίας και προερχόταν από επιφανή οικογένεια της περιοχής. Όταν ξέσπασε η Ελληνική Επανάσταση για να αποφύγει τις οθωμανικές διώξεις κατέφυγε στην επαναστατημένη Ελλάδα. Εκεί εντάχθηκε στις δυνάμεις των επαναστατών και συμμετείχε σε αρκετές μάχες καταφέρνοντας να διακριθεί. Μεταξύ άλλων πολέμησε στις μάχες των Μύλων και του Χαϊδαρίου, στην εκστρατεία της Καρύστου, στην πολιορκία της Ακρόπολης και στην εκστρατεία της Χίου. Κατά τη διάρκεια της επανάστασης τραυματίστηκε δύο φορές στο στήθος. Από το 1825 ήταν μέλος του τακτικού στρατού που συστάθηκε από τον Φαβιέρο και το 1828 έφερε το βαθμό του λοχαγού, ενώ μετά την απελευθέρωση και τη δημιουργία του ελληνικού κράτους ακολούθησε στρατιωτική καριέρα φτάνοντας μέχρι τον βαθμό του υποστρατήγου. Πέθανε τον Οκτώβριο του 1871 στην Αθήνα.
Οικογένεια
Ήταν παντρεμένος από το 1834 με την Ευφροσύνη Οικονομίδου, η οποία προερχόταν από επιφανή οικογένεια της Κύπρου που είχε υποστεί εκτεταμένες διώξεις κατά το 1821. Από αυτόν τον γάμο απέκτησε έξι παιδιά (τρία αγόρια και τρία κορίτσια). Μεταξύ των τέκνων του συγκαταλέγονταν ο στρατιωτικός και πανεπιστημιακός Δημοσθένης Γονατάς και ο νομικός Επαμεινώνδας Γονατάς. Γιος του τελευταίου και εγγονός του Στυλιανού ήταν ο συνονόματός του στρατιωτικός και πολιτικός Στυλιανός Γονατάς.
Παραπομπές
Κατηγορία:Έλληνες αξιωματικοί του πεζικού Κατηγορία:Αγωνιστές του 1821 Στυλιανος
Σογκντιάνα (τραγουδίστρια)
Η Οξάνα Βλαντίμιροβνα Νετσιτάιλο (Ρωσικά: Оксана Владимировна Нечитайло), πιο γνωστή ως Σογκντιάνα (Ρωσικά: Согдиана), είναι Ρωσίδα τραγουδίστρια και ηθοποιός, γεννημένη στις 17 Φεβρουαρίου του 1984 στο Τασκένδη του Ουζμπεκιστάν, γνωρίζει άπταιστα ρωσικά, ουκρανικά, ουζμπέκικα, αγγλικά και γαλλικά. Τα πρότυπά της είναι η Γουίτνεϊ Χιούστον, Σοφία Ροτάρου, Queen, Μαράια Κάρεϊ, Λάρα Φαμπιάν και η Όφρα Χάζα.
Εξωτερικοί σύνδεσμοι
Κατηγορία:Ρωσίδες τραγουδίστριες Κατηγορία:Ρωσίδες ηθοποιοί
Ρικ Άστλυ
Ο Ρίτσαρντ Πωλ Άστλυ (Richard Paul Astley, γεννήθηκε στις 6 Φεβρουαρίου 1966), γνωστός απλώς ως Ρικ Άστλυ (Rick Astley), είναι Άγγλος τραγουδιστής, τραγουδοποιός και ραδιοφωνική προσωπικότητα. Αναδείχθηκε μέσα από τη συνεργασία του με το τρίο παραγωγών Stock Aitken Waterman: η ηχογράφηση το 1987 του τραγουδιού τους «Never Gonna Give You Up» έγινε νο. 1 επιτυχία σινγκλ σε 25 χώρες, ενώ κέρδισε και το Βραβείο BRIT του 1988 για το Καλύτερο βρετανικό σινγκλ. Μέχρι το 1993 που αποσύρθηκε, ο Άστλυ είχε πουλήσει περίπου 40 εκατομμύρια δίσκους παγκοσμίως.
Ο Άστλυ επανήλθε στο προσκήνιο το 2007, αυτή τη φορά ως διαδικτυακό φαινόμενο, όταν το μουσικό κλιπ του «Never Gonna Give You Up» έγινε αναπόσπαστο τμήμα ενός ιντερνετικού μιμίδιου γνωστού ως «rickrolling». Ο καλλιτέχνης ψηφίστηκε «Best Act Ever» από χρήστες του Διαδικτύου στα MTV Europe Music Awards του 2008. επίσης, το άλμπουμ που κυκλοφόρησε το 2016 με τίτλο 50 έγινε νο. 1 στη Μεγάλη Βρετανία.
Εξωτερικοί σύνδεσμοι
Κατηγορία:Άγγλοι τραγουδιστές Κατηγορία:Άγγλοι τραγουδοποιοί Κατηγορία:Βραβευμένοι με Brit
Πλατεία Νίκης (Πάτρα)
Η πλατεία της Νίκης (γνωστή και ως πλατεία Αγίας Σοφίας) είναι πλατεία της Πάτρας.
Εθνική Ελβετίας Κ-23 (ποδόσφαιρο ανδρών)
Η Εθνική Ελβετίας Κ-23 (γνωστή και σαν Ολυμπιακή ομάδα Ελβετίας) εκπροσωπεί την Ελβετία στις διεθνείς ποδοσφαιρικές διοργανώσεις των Ολυμπιακών Αγώνων. Στην ομάδα δικαιούνται να συμμετάσχουν ποδοσφαιριστές κάτω των 23 ετών και μόνο 3 πάνω από αυτή την ηλικία. Ελέγχεται από την Ελβετική Ποδοσφαιρική Ομοσπονδία. Έχει 3 συμμετοχές στους Ολυμπιακούς Αγώνες. Στου Ολυμπιακούς Αγώνες του 1924 κέρδισε το αργυρό μετάλλιο.
Πλατεία Νίκης (Πάτρα)
Βρίσκεται στην συνοικία Αγία Σοφία της Πάτρας, δίπλα στον ομώνυμο ναό της περιοχής.
Εθνική Ελβετίας Κ-23 (ποδόσφαιρο ανδρών)
Εξωτερικοί σύνδεσμοι
Κατηγορία:Εθνική Ελβετίας (ποδόσφαιρο) Ελβετια
Πλατεία Νίκης (Πάτρα)
Αποτελεί χώρο αναψυχής για τους κατοίκους της πόλης και σε αυτή υπάρχουν καταστήματα, όπως καφετέριες και ψησταριές, καθώς και παιδική χαρά. Έναντι ακριβώς της πλατείας βρίσκεται το χαρακτηριστικό συντριβάνι της συνοικίας, στην συμβολή των οδών Κωνσταντινουπόλεως, Αγίας Σοφίας και Κιλκίς.
Παραπομπές
Κατηγορία:Πλατείες στην Ελλάδα
Νούτοντεν
Το Νούτοντεν (Νορβηγικά: Notodden,) είναι πόλη της Νορβηγίας. Το 2005 είχε πληθυσμό 12.359 κατοίκων. Αποτελεί έδρα της ποδοσφαιρικής Νούτοντεν ΦΚ.
Εξωτερικοί σύνδεσμοι
Κατηγορία:Πόλεις της Νορβηγίας
Μπίλλυ Γκράχαμ
Ο Μπίλλυ Γκράχαμ (αγγλ.: Billy Graham ή William Franklin Graham Jr., 7 Νοεμβρίου 1918 - 21 Φεβρουαρίου 2018) ήταν Αμερικανός ευαγγελιστής, Ευαγγελικός Χριστιανός και εμβληματική μορφή του σύγχρονου Προτεσταντισμού. Υπήρξε πνευματικός σύμβουλος σε διάφορους προέδρους των ΗΠΑ. Ήταν μέλος των Νότιων Βαπτιστών.
Ο Γκράχαμ είχε κηρύξει προσωπικά στους περισσότερους ανθρώπους σε όλο τον κόσμο, από κάθε άλλο εν ενεργεία κήρυκα. Από το 1993 μέχρι τον θάνατό του, περισσότεροι από 2,5 εκατομμύρια άνθρωποι είχαν δεχτεί τον Ιησού Χριστό σαν προσωπικό τους σωτήρα στις "σταυροφορίες" (ευαγγελιστικές περιοδείες) του. Από τότε που ξεκίνησε τον ευαγγελισμό μέχρι το 2002, υπολογίζεται πως ο Γκράχαμ είχε κηρύξει (συμπεριλαμβανομένων ραδιοφωνικών και τηλεοπτικών μεταδόσεων) σε 2,5 δισεκατομμύρια ανθρώπους. Επίσης είχε συγγράψει διάφορα ευαγγελιστικά βιβλία.
Εξωτερικοί σύνδεσμοι
Κατηγορία:Θρησκευτικά πρόσωπα και προσωπικότητες Κατηγορία:Προτεστάντες Κατηγορία:Αμερικανοί αυτοβιογράφοι
Πανελλήνιο πρωτάθλημα στίβου ανδρών 1929
Το Πανελλήνιο πρωτάθλημα στίβου ανδρών 1929 δεν διεξήχθη λόγω της προετοιμασίας για τη διεξαγωγή των Προβαλκανικών Αγώνων που διεξήχθησαν στην Αθήνα, στο Παναθηναϊκό Στάδιο, στα τέλη Σεπτεμβρίου. Αντί του πανελληνίου πρωταθλήματος ο ΣΕΓΑΣ διοργάνωσε δύο τοπικά πρωταθλήματα Νοτίου και Βορείου Ελλάδος, στο Παναθηναϊκό Στάδιο και στο Στάδιο του Γ.Σ. Ηρακλής αντίστοιχα, από τις 31 Αυγούστου ως τις 2 Σεπτεμβρίου, που αποτέλεσαν και προκριματικούς αγώνες για την επιλογή των αθλητών της εθνικής ομάδας στίβου που θα μετείχε στους δοκιμαστικούς βαλκανικούς αγώνες, τους αποκληθέντες και προβαλκανικούς. Πολυνίκες σύλλογοι αναδείχθηκαν: ο Εθνικός Γ.Σ. στο νότο και ο Ηρακλής Θεσσαλονίκης στο βορρά. Εξαίρεση αποτέλεσε το πρωτάθλημα μαραθωνίου δρόμου, το οποίο διεξήχθη ταυτόχρονα με το βαλκανικό πρωτάθλημα μαραθωνίου. Ούτε τη χρονιά αυτή διεξήχθη Πανελλήνιο πρωτάθλημα ανώμαλου δρόμου ανδρών.